Apotema
Apotema nekog poligona je linijski segment, koji spaja centar poligona sa centrom neke od njegovih stranica. Ekvivalentno prethodnom, za apotemu se može reći da ona predstavlja liniju čija se početna tačka nalazi u centru poligona, i koja je normalna na jednu od njegovih stranica. Riječ "apotema" se takođe može odnositi i na dužinu tog linijskog segmenta. Regularni poligoni su jedini tip poligona koji mogu da imaju apoteme. Zbog ovoga, sve apoteme u nekom poligonu će biti kongruentne. Za regularnu piramidu, koja je u stvari piramida čija je baza regularan poligon, apotema je bočna visina nekog poligona u omotaču, to jeste, najkraća udaljenost od vrha piramide do baze, prelazeći preko datog poligona u omotaču. Kod zarubljene regularne piramide (koja predstavlja još jedan tip pramide, kod koje je vrh uklonjen nekom ravni koja je paralelna njenoj bazi), apotema je visina nekog trapeza u omotaču. Za jednakostranični trougao, apotema je ekvivalentna linijskom segmentu koji spaja središte stranice sa centrom trougla.